Kanthi paripurnaning pagelaran punika, mratandhani pungkasaning adicara pengetan ambal warsa ingkang kaping 42 SMA Buana 17 Ngayogyakarta. Pramila kula piniji pinangka pambiwara saha sulih saking kulawarga Buana 17 Ngayogyakarta ngaturaken agunging panuwun saha nyuwun pangaksami mbokbilih kathah bab ingkang boten mranani penggalih panjenengan sedaya. Pungkasaning atur mangga samya asesanti “Suradira Jayaningrat, lebur dening pangastuti”, Jaya-jaya wijayanti, rahayu ingkang pinanggih, widada ingkang jinangka. Nuwun, nuwun matur.